**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL ŠILUTĖS RAJONO SAVIVALDYBĖS VALDOMŲ BENDROVIŲ VADOVŲ DARBO UŽMOKESČIO NUSTATYMO TVARKOS APRAŠO PATVIRTINIMO**

2019 m. liepos d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos akcinių bendrovių įstatymo 20 straipsnio 2 dalimi, Lietuvos Respublikos Vyriausybės 2002 m. rugpjūčio 23 d. nutarimo Nr. 1341 „Dėl valstybės valdomų įmonių vadovų darbo užmokesčio“ 4.1 ir 4.2 papunkčiais, Lietuvos Respublikos Vyriausybės 2007 m. birželio 6 d. nutarimo Nr. 567 „Dėl savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“ 3.1.2. papunkčiu, Šilutės rajono savivaldybės taryba n u s p r e n d ž i a:

Patvirtinti Šilutės rajono savivaldybės valdomų bendrovių vadovų darbo užmokesčio nustatymo tvarkos aprašą [(pridedama).](TUR11_priedasK.docx)

Savivaldybės meras

Virgilijus Pozingis

2019-07-

Dalia Rudienė

2019-07-11

Stanislova Dilertienė

2019-07-10

Arvydas Bielskis

2019-07-10(G)

Dana Junutienė

2019-07-10

Rengė Zita Tautvydienė, tel. (8 441) 79 206, el. p. [zita.tautvydiene@silute.lt](mailto:zita.tautvydiene@silute.lt)

2019-07-10

ŠILUTĖS RAJONO SAVIVALDYBĖS ADMINISTRACIJOS

ŪKIO SKYRIAUS TURTO POSKYRIS

AIŠKINAMASIS RAŠTAS

**Dėl TARYBOS SPRENDIMO** „**DĖL ŠILUTĖS RAJONO SAVIVALDYBĖS VALDOMŲ BENDROVIŲ VADOVŲ DARBO UŽMOKESČIO NUSTATYMO TVARKOS APRAŠO PATVIRTINIMO“ PROJEKTO**

2019 m. liepos 10 d.

Šilutė

|  |  |
| --- | --- |
| ***1. Parengto projekto tikslai ir uždaviniai.*** | |
| Patvirtinti Savivaldybės valdomų bendrovių vadovų darbo užmokesčio nustatymo tvarkos aprašą, kuriuo vadovautųsi Savivaldybės administracijos direktorius, visuotinis akcininkų susirinkimas nustatydamas Bendrovių vadovams darbo užmokestį. |  |
| ***2. Kaip šiuo metu yra sureguliuoti projekte aptarti klausimai.*** | |
| Pagal [Lietuvos Respublikos vietos savivaldos įstatymo](https://www.e-tar.lt/portal/lt/legalAct/TAR.D0CD0966D67F/asr) 16 straipsnio 4 dalį, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.  Pagal [Lietuvos Respublikos akcinių bendrovių įstatymo](https://www.e-tar.lt/portal/lt/legalAct/TAR.E22116F1B0E0/fLDdCOzZYs) 20 straipsnio 2 dalį visuotinis akcininkų susirinkimas gali spręsti ir kitusAkcinių bendrovių įstatyme ar bendrovės įstatuose jo kompetencijai priskirtus klausimus, jeigu pagal Akcinių bendrovių įstatymą tai nepriskirta kitų bendrovės organų kompetencijai ir jeigu pagal esmę tai nėra valdymo organų funkcijos.  Pagal [Lietuvos Respublikos Vyriausybės 2002 m. rugpjūčio 23 d. nutarimo Nr. 1341](https://www.e-tar.lt/portal/lt/legalAct/TAR.AF454CDF6788/asr) „Dėl valstybės valdomų įmonių vadovų darbo užmokesčio“ 4.1 punktą rekomenduojama savivaldybėms, nustatant kontroliuojamų įmonių vadovų darbo užmokesčio nustatymo tvarką, vadovautis minėto nutarimo 1.1-1.7 ir 1.9-1.10 papunkčiuose nustatytais reikalavimais, o pagal minėto nutarimo 2 punkte nurodytą aprašą apskaičiuoti savivaldybių kontroliuojamų įmonių darbuotojų vidutinį mėnesinį darbo užmokestį.  [Lietuvos Respublikos Vyriausybės 2007 m. birželio 6 d. nutarimo Nr. 567](https://www.e-tar.lt/portal/lt/legalAct/TAR.D3D6105A8D0F/asr) „Dėl savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“ 3.1.2. punkte rekomenduojama savivaldybėms patvirtinti savivaldybės valdomų įmonių vadovų darbo užmokesčio nustatymo tvarką.  Siūloma Savivaldybės valdomų bendrovių vadovams nustatyti mėnesinę algą, kurią sudarytų pastovioji ir kintamoji dalys. Pastovioji dalis būtų apskaičiuojama nustatytą koeficientą dauginant iš atitinkamų metų Lietuvos Respublikos Seimo nustatyto Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinio dydžio. Mėnesinės algos pastoviosios dalies koeficientą siūloma nustatyti atsižvelgus į bendrovės 2018 m. pardavimo pajamas, vidutinį darbuotojų skaičių bei valdomą turtą:   |  |  |  |  |  |  | | --- | --- | --- | --- | --- | --- | | Eil. Nr. | Bendrovės pavadinimas | Pardavimo pajamos  tūkst. eurų | Vidutinis darbuotojų skaičius | Valdomas turtas  tūkst. eurų | Siūlomas koeficientas | | 1. | UAB „Šilutės šilumos tinklai“ | 3303,7 | 60 | 8292,8 | 16 | | 2. | UAB „Šilutės vandenys“ | 2531,5 | 105 | 25294,0 | 16 | | 3. | UAB „Šilutės autobusų parkas“ | 986,8 | 70 | 1137,6 | 15 |   Mėnesinės algos kintamoji dalis būtų nustatoma, atsižvelgus į bendrovės finansinių metų vertinimo rodiklius (efektyvumo, pelningumo, mokumo, įstatinio kapitalo, papildomų finansavimo šaltinių pritraukimo ir kt.). Konkrečias vertinimo rodiklių vertes nustatytų bendrovės visuotinis akcininkų susirinkimas kiekvienais metais. Mėnesinės algos kintamoji dalis negalės viršyti 50 procentų bendrovės vadovui nustatytos mėnesinės algos pastoviosios dalies dydžio. | |
| ***3. Kokių pozityvių rezultatų laukiama.*** | |
| Patvirtintas Savivaldybės valdomų bendrovių vadovų darbo užmokesčio nustatymo tvarkos aprašas galios visoms Savivaldybės valdomoms bendrovėms, aiškūs bendrovių vadovų darbo užmokesčio nustatymo rodikliai. | |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** | |
| Nenumatoma. | |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti,, priėmus teikiamą projektą.*** | |
| Nėra. | |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | |
| [Antikorupcinio vertinimo pažyma pridedama.](TUR11%20Antikor.vert..docx) | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.*** | |
| Nėra. | |
| ***8. Projekto autorius ar autorių grupė.*** | |
| Zita Tautvydienė, Ūkio skyriaus Turto poskyrio vedėja. | |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** | |
| Valdomos bendrovės, vadovų, darbo užmokestis. | |
| ***10. Kiti, autorių nuomone, reikalingi pagrindimai ir paaiškinimai.*** | |
| Nėra. | |

Ūkio skyriaus Turto poskyrio vedėja Zita Tautvydienė